# ΕΛΛΗΝΙΚΗ ΔΗΜΟΚΡΑΤΙΑ Μαρούσι, 1-2-2021

ΕΙΡΗΝΟΔΙΚΕΙΟ ΑΜΑΡΟΥΣΙΟΥ

Τηλ. 210-8020312, -6142032, -6142034,

 -8068888,- 6140167.

e-mail: eiramaro@otenet.gr

 eirinodikeioamarousiou@gmail.com

 Αριθμός:13/2021

 **ΠΡΑΞΗ**

Σύμφωνα με την με αριθμό Δ1α/Γ.Π.οικ. 6877/2021 (ΦΕΚ 341 /Β/29-12-2021) ΚΥΑ: “ ΄Εκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από την Δευτέρα 1 Φεβρουαρίου 2021 και ώρα 6.00 έως και την Δευτέρα 8 Φεβρουαρίου 2021” και ώρα 6.00 ισχύουν τα εξής:

**Α)**  **ΕΞΑΙΡΟΥΝΤΑΙ ΤΗΣ ΑΝΑΣΤΟΛΗΣ:**

-Δημοσιεύσεις αποφάσεων.

-Ένορκες Βεβαιώσεις που θα γίνονται μόνο κατόπιν κλήσεως ή για χρήση στο Δικαστήριο ή για κατεπείγουσα περίπτωση.

-Οι δίκες της τακτικής διαδικασίας που δικάζονται σύμφωνα με τις διατάξεις του ν. 4335/2015 (νέα τακτική).

-Οι δίκες που συζητούνται χωρίς εξέταση μαρτύρων. Στις περιπτώσεις αυτές λαμβάνει χώρα, μέχρι την 12η ώρα της προηγούμενης της δικασίμου εργάσιμης ημέρας, έγγραφη δήλωση των πληρεξουσίων δικηγόρων των διαδίκων, η οποία κοινοποιείται στην γραμματεία μέσω ηλεκτρονικής αλληλογραφίας, ότι η συγκεκριμένη υπόθεση θα εκδικαστεί χωρίς εξέταση μαρτύρων. Σε περίπτωση που δεν υποβληθεί δήλωση, οι υποθέσεις αποσύρονται και δεν συζητούνται, χωρίς να απαιτείται η παρουσία των πληρεξουσίων δικηγόρων των διαδίκων. Συναινετικά αιτήματα αναβολής υποβάλλονται, σύμφωνα με την παρ.2 του άρθρου 158 ν.4764/2020, μέχρι την 12η ώρα της προηγουμένης της δικασίμου εργάσιμης ημέρας.

-Οι δίκες της εκουσίας δικαιοδοσίας, του ν. 3869/2010 που εκδικάζονται με τη διαδικασία της εκουσίας δικαιοδοσίας, που πραγματοποιούνται χωρίς την εξέταση μαρτύρων. Στις δίκες εκουσίας δικαιοδοσίας για την κήρυξη ιδιόγραφης διαθήκης ως κυρίας (808 παρ. 3 Κ.Πολ.Δ.) δύνανται να εξετάζονται μάρτυρες στο ακροατήριο. Στις περιπτώσεις αυτές λαμβάνει χώρα, μέχρι την 12η ώρα της προηγουμένης της δικασίμου εργάσιμης ημέρας, έγγραφη δήλωση των πληρεξουσίων δικηγόρων των διαδίκων, η οποία κοινοποιείται στην γραμματεία μέσω ηλεκτρονικής αλληλογραφίας, ότι η συγκεκριμένη υπόθεση θα εκδικαστεί χωρίς εξέταση μαρτύρων.

΄Οταν πρόκειται για κήρυξη ιδιόγραφης διαθήκης ως κυρίας δηλώνεται ότι θα εξεταστεί μάρτυρας. Σε περίπτωση που δεν υποβληθεί δήλωση, οι υποθέσεις αποσύρονται και δεν συζητούνται, χωρίς να απαιτείται η παρουσία των πληρεξουσίων δικηγόρων των διαδίκων. Συναινετικά αιτήματα αναβολής υποβάλλονται, σύμφωνα με την παρ 2 του άρθρου 158 του ν. 4764/2020, μέχρι την 12η ώρα της προηγουμένης της δικασίμου εργάσιμης ημέρας.

-Οι δίκες των ασφαλιστικών μέτρων στις οποίες δεν εξετάζονται μάρτυρες. Στις δίκες ασφαλιστικών μέτρων που έχουν αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 Κ.Πολ.Δ., ευρωπαϊκή διαταγή δέσμευσης λογαριασμού κατ΄ άρθρο 738 Κ.Πολ.Δ. , τις ανακλήσεις αυτών, καθώς και τις σχετικές με αυτές διαφορές του άρθρου 702 Κ.Πολ.Δ., δύνανται να εξετάζονται μάρτυρες στο ακροατήριο.

-Στις διαδικασίες για τις οποίες λειτουργεί η ηλεκτρονική κατάθεση δικογράφων (Νέα τακτική διαδικασία, Περιουσιακές διαφορές) τα εν λόγω δικόγραφα κατατίθενται για το χρονικό διάστημα ισχύος της ΚΥΑ ηλεκτρονικά. Στις διαδικασίες που δεν είναι δυνατή η ηλεκτρονική κατάθεση δικογράφου, αυτή θα γίνεται κάθε μέρα από τους πληρεξουσίους δικηγόρους, βάσει του τελευταίου ψηφίου του αριθμού μητρώου του Δικηγορικού Συλλόγου των, από ώρα 9.00 έως 13.00, ως εξής:

Κάθε Δευτέρα θα γίνεται δεκτή κατάθεση δικογράφων από πληρεξουσίους δικηγόρους των οποίων ο αριθμός μητρώου έχει τελευταίο ψηφίο τους αριθμούς μηδέν (0) και ένα (1).

Κάθε Τρίτη με αριθμό μητρώου που έχει τελευταίο ψηφίο τους αριθμούς δύο (2) και τρία (3).

Κάθε Τετάρτη με αριθμό μητρώου που έχει τελευταίο ψηφίο τους αριθμούς τέσσερα (4) και πέντε (5).

Κάθε Πέμπτη με αριθμό μητρώου που έχει τελευταίο ψηφίο τους αριθμούς έξι (6) και επτά (7).

Κάθε Παρασκευή με αριθμό μητρώου που έχει τελευταίο ψηφίο τους αριθμούς οκτώ (8) και εννέα (9).

**Δεν** αναστέλλονται οι προθεσμίες σχετικά με το χρόνο κατάθεσης δικογράφου της νέας τακτικής διαδικασίας (άρθρα 215, 237, 238 ΚΠολΔ).

**Δεν** αναστέλλονται οι δικονομικές προθεσμίες κατάθεσης προσθήκης – αντίκρουσης, τόσο στην τακτική όσο και στις ειδικές διαδικασίες.

-Οι Συναινετικές προσημειώσεις υποθήκης γίνονται με έγγραφη διαδικασία σύμφωνα με το άρθρο 17 του ν. 4864/2020, κατόπιν τηλ. ραντεβού (**τηλέφωνα: 210-8068833, -6142032)**

- Η χορήγηση ή ανάκληση προσωρινών διαταγών, συμπεριλαμβανομένων του ν. 3869/2010, οι οποίες συζητούνται διά υπομνημάτων των πληρεξουσίων δικηγόρων (και των δύο πλευρών) των διαδίκων και χωρίς εξέταση μαρτύρων. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, παρατείνονται οίκοθεν με απόφαση του Ειρηνοδίκη Υπηρεσίας (3ος όροφος, 9.00 -13.00, **τηλ. 210**-**8068099),** ο οποίος ορίζει τη διάρκεια της παράτασης. Οι προσωρινές διαταγές που έχουν χορηγηθεί επί αιτήσεων του ν. 3869/2010 και 4605/2019 (υπερχρεωμένα) και έχουν ισχύ έως τη συζήτηση της υποθέσεως θα παρατείνονται οίκοθεν από τον Ειρηνοδίκη Υπηρεσίας, ο οποίος ορίζει τη διάρκεια της παράτασης.

-Θα κατατίθενται αιτήσεις για χορήγηση νομικής βοήθειας.

-Οι καταθέσεις του τμήματος Εκουσίας Δικαιοδοσίας και οι παραλαβές δικογράφων,πρακτικών διαθηκών και σχετικών θα γίνονται κατόπιν **τηλ.ραντεβού :210-6142034 -ώρα 12.00-14.30).**

-Θα πραγματοποιείται θεώρηση του γνησίου της υπογραφής στα συναινετικά διαζύγια.

-Θα πραγματοποιείται κατάθεση αιτήσεων δημοσίευσης διαθήκης και κήρυξης κυρίας.

-Θα πραγματοποιούνται καταθέσεις αιτήσεων κληρονομητηρίων.

-Στο Τμήμα Προανάκρισης θα διεκπεραιώνονται **μόνο** οι επείγουσες και κατεπείγουσες δικογραφίες.

**Β) Δεν** θα κατατίθενται αιτήσεις για έκδοση διαταγών πληρωμής και διαταγών απόδοσης μισθίου.

 -Δεν θα γίνονται δηλώσεις τρίτων.

 -Δεν θα γίνονται δηλώσεις αποποίησης κληρονομιάς.

 **-**Δεν χορηγούνται απόγραφα.

Το αρχείο θα εξυπηρετεί εξαιρετικά κατεπείγουσες περιπτώσεις, υπό τον όρο της απόδειξης του κατεπείγοντος.

Οι γραμματείς του Δικαστηρίου κατά το ως άνω χρονικό διάστημα δεν θα εξυπηρετούν το κοινό και τους πληρεξουσίους δικηγόρους σε άλλα αντικείμενα, πλην των προβλεπομένων ως άνω εξαιρέσεων λειτουργίας του δικαστηρίου.

ΟΙ ΕΙΣΕΡΧΟΜΕΝΟΙ ΣΤΟ ΚΑΤΑΣΤΗΜΑ ΤΟΥ ΕΙΡΗΝΟΔΙΚΕΙΟΥ, ΠΑΡΑΚΑΛΟΥΝΤΑΙ ΟΠΩΣ ΤΗΡΟΥΝ ΤΑ ΠΡΟΒΛΕΠΟΜΕΝΑ ΜΕΤΡΑ ΑΣΦΑΛΕΙΑΣ, ΄ΗΤΟΙ:

1.Χρήση μάσκας σε όλους τους χώρους και αντισηπτικό.

2. Είσοδος στους χώρους των γραφείων επιτρέπεται, κάθε φορά, σε ένα άτομο.

3. Μη υπέρβαση του αριθμού των δεκαπέντε (15) ατόμων στις αίθουσες των ακροατηρίων.

 Η Διευθύνουσα το Ειρηνοδικείο Αμαρουσίου

 ΑΝΔΡΙΑΝΗ ΜΠΑΪΡΑΚΤΑΡΗ